
Ehitusloa väljastamine Kulgu sadam 12c kinnistule radarivaatlustorni püstitamiseks
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus Politsei- ja Piirivalveameti poolt ehitusloa taotlus radaritorni püstitamiseks koos ehitusprojekti ja riigilõivu maksekorraldusega. Esitatud ehitusprojekt näeb ette olemasoleva radartorni asendamist uuega ning käsitleb Politsei- ja Piirivalveameti radarvaatlustorni püstitamist Kulgu sadam 12c kinnistule 50 meetri kõrguseks seadmete kabiiniga varustatud radartorniks. Radaritorn on ette nähtud toetada trossidega neljas punktides raudbetoon ankurplaatide külge, millised ulatuvad Kulgu sadam 12c krundi piirist välja. Vana radaritorn toetas trossidega samades kohtades. Need kohad asuvad Kulgusadama tee L3 kinnistul, mille omanik on Narva linn ja reformimata riigimaal. Käesolev ehitusprojekt on kooskõlastatud Ida-Eesti päästekeskuse, Politsei- ja Piirivalveameti, Lennuameti, Kaitseministeeriumi ja Siseministeeriumiga. 
Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehitusloa väljastamiseks takistusi ei ole.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada ehitusluba Kulgu sadam 12c kinnistule radarivaatlustorni püstitamiseks koos hoiuruumi ja elektriseadmete konteineritega. 
3.2. Kohustada Politsei- ja Piirivalveameti koos ehitamise alustamise teatisega esitada töödekorraldamise projekt ning võtta maaüksuste omanikelt nõusolekud tööde teostamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

